
Biroul Permanent

al

Camerei  Deputaţilor

Vă înaintăm, alăturat, raportul comun asupra propunerii legislative pentru modificarea și completarea Ordonanței de Urgență a Guvernului nr.77/2011 privind stabilirea unei contribuții pentru finanțarea unor cheltuieli în domeniul sănătății, trimisă Comisiei pentru buget, finanțe și bănci și Comisiei pentru sănătate și familie spre dezbatere pe fond, cu adresa Biroului Permanent nr.PL.x 558 din 2 decembrie 2013.

În raport de obiectul și conținutul său, propunerea legislativă face parte din categoria legilor ordinare.
	                     PREŞEDINTE                                   PREŞEDINTE
            Gheorghe  DRAGOMIR                          Rodica NASSAR

RAPORT  COMUN
asupra propunerii legislative pentru modificarea și completarea Ordonanței de Urgență a Guvernului nr.77/2011 privind stabilirea  unei contribuții pentru finanțarea unor cheltuieli în domeniul sănătății

În conformitate cu prevederile art. 95 din Regulamentul Camerei Deputaţilor,  republicat,  Comisia pentru buget finanţe şi bănci și Comisia pentru sănătate și familie au fost sesizate spre dezbatere în fond, cu propunerea legislativă pentru modificarea și completarea Ordonanței de Urgență a Guvernului nr.77/2011 privind stabilirea unei contribuții pentru finanțarea unor cheltuieli în domeniul sănătății, trimisă cu adresa nr. PL-x 558  din 2 decembrie 2013.
Conform prevederilor art. 75 alineatele (1) și (3) din Constituţia României, republicată, şi ale art.92 alin.(9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă, în şedinţa din 28 noiembrie 2013, în condiţiile articolului 76 alin.(2) din Constituţia României, republicată.
Consiliul Legislativ, prin avizul nr.560/17.06.2013, a avizat favorabil propunerea legislativă, cu observații și propuneri.

Guvernul, prin adresa nr.1935/18.10.2013, nu susține adoptarea acestei inițiative legislative (punctul de vedere negativ al Ministerului Sănătăţii (nr.EN5527/12.07.2013) .

Propunerea legislativă face parte din categoria legilor ordinare, potrivit art. 76 din Constituţia României, republicată.

Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr.77/2011 privind stabilirea unei contribuţii pentru finanţarea unor cheltuieli în domeniul sănătăţii, cu completările ulterioare, în vederea stabilirii modalităţii de plată a contribuţiei trimestriale pentru medicamentele distribuite în unităţile sanitare publice şi suportate din Fondul naţional unic de asigurări de sănătate şi din bugetul Ministerului Sănătăţii, raportată la preţul de producător al medicamentelor, pentru o perioadă de 5 ani.

Conform art.61 și art.63 din Regulamentul Camerei Deputaților,  propunerea legislativă a fost dezbătută în ședințe separate, astfel:

· În data de 18 februarie 2014 la Comisia pentru buget, finanțe și bănci;

· În data de 4 februarie 2014 la Comisia pentru sănătate și familie.
Din totalul de 32 de membri ai Comisiei pentru buget, finanțe și bănci au fost prezenţi la dezbateri 28 deputaţi,  iar la Comisia pentru sănătate și familie au participat 17 membri din totalul de 17 deputați ai comisiei.
În conformitate cu prevederile art.55 din Regulamentul Camerei Deputaţilor, ca invitat a participat,  la dezbaterile ce au avut loc la ambele comisii,  domnul Răzvan Vulcănescu, subsecretar de stat în Ministerul Sănătăţii 
În urma dezbaterilor, Comisia pentru buget, finanțe și bănci și Comisia pentru sănătate și familie au hotărât, cu majoritate de voturi, să propună plenului Camerei Deputaților, un raport comun de respingere asupra  propunerii legislative pentru modificarea și completarea Ordonanței de Urgență a Guvernului nr.77/2011 privind stabilirea  unei contribuții pentru finanțarea unor cheltuieli în domeniul sănătății, din următoarele motive:
- pentru evitarea oricăror discriminări, plata acestei taxe trebuie calculată pentru medicamentele suportate din FNUASS şi din bugetul Ministerului Sănătăţii, distribuite atât prin unităţile sanitare publice, cât şi prin unităţile sanitare private;

- în ceea ce priveşte soluţia legislativă preconizată privind neincluderea taxei pe valoarea adăugată în modul de calcul al contribuţiei trimestriale (art.3 alin.(21) nou introdus, aceasta rămâne fără obiect;

- aplicarea măsurilor propuse prin iniţiativa legislativă are impact negativ asupra veniturilor bugetului Fondului naţional unic de asigurări sociale de sănătate, întrucât nu s-ar mai recupera integral sumele aferente creşterii consumului de medicamente, ceea ce ar conduce la înregistrarea de noi arierate în sistemul de sănătate.

